recursal/SuperWikiNEXT-32B huggingface dataset:
शैव दर्शन के अनुसार ३६ तत्त्व हैं। इनको तीन मुख्य भागों द्वारा समझ सकते हैं -

(1) शिवतत्व, (2) विद्यातत्व और (3) आत्मत्व।

### शिवतत्व

शिवतत्व में शिवतत्व और (2) शक्तितत्व का अंतर्भाव है। परमशिव प्रकाशविमर्शमय है। इसी प्रकाशरूप को शिव और विमर्शरूप को शक्तितत्व कहते हैं। जैसा प्रारंभ में कहा जा चुका है, पूर्ण अकृत्रिम अहं (मैं) की स्फूर्ति को विमर्श कहते हैं। यही स्फूर्ति विश्व की सृष्टि, स्थिति और संहार के रूप में प्रकट होती है। बिना विमर्श या शक्ति के शिव को अपने प्रकाश का ज्ञान नहीं होता। शिव ही जब अंत:स्थित अर्थतत्व को बाहर करने के लिये उन्मुख होता है, शक्ति कहलाता है।

### विद्यातत्व

विद्यातत्व में तीन तत्वों का अंतर्भाव है : 

(3) सदाशिव, (4) ईश्वर और (5) सद्विद्या।
**सदाशिव** शक्ति के द्वारा शिव की चेतना अहं और इदं में विभक्त हो जाती है। परंतु पहले अहमंश स्फुट रहता है और इदमंश अस्फुट रहता है। अहंता से आच्छादित अस्फुट इदमंश की अवस्था को **सद्विद्या** या शुद्धविद्यातत्व कहते हैं। इसमें क्रिया का प्राधान्य रहता है। शिव का परामर्श है "अहं"। सदाशिव तत्व का परामर्श है "अहमिदम्"। ईश्वरतत्व का परामर्श है "इदमहं"। शुद्धविद्यातत्व का परामर्श है "अहं इदं च"।

यहाँ तक "अहं" और "इद" में अभेद रहता है।

### आत्म तत्व

आत्म तत्व में 31 तत्वों का अंतर्भाव है: 

(6) माया, (7) कला, (8) विद्या, (9) राग, (10) काल, (11) नियति, (12) पुरुष, (13) प्रकृति, (14) बुद्धि (15) अहंकार, (16) मन,
(17-21) श्रोत्र; त्वक्, चक्षु, जिह्वी, घ्राण (पंचज्ञानेंद्रिय)
(22-26) पाद, हस्त, उपस्थ, पायु, वाक् (पञ्च कर्मेन्द्रिय)
(27-31) शब्द, स्पर्श, रूप, रस, गंध (पंच तन्मात्राएँ),
(32-36) आकाश, वायु, तेज (अग्नि), आप (जल), भूमि (पंचभूत)।
(6) **माया** - यह अहं और इदं को पृथक् कर देती है। यहीं से भेद-बुद्धि प्रारंभ होती है। अहमंश पुरुष हो जाता है और इदमंश प्रकृति। माया की पाँच उपाधियाँ हैं- कला, विद्या, राग, काल और नियति। इन्हें "कंचुक" (आवरण) कहते हैं, क्योंकि ये पुरुष के स्वरूप को ढक देते है। इनके द्वारा पुरुष की शक्तियाँ संकुचित या परिमित हो जाती हैं। इन्हीं के कारण जीव परिमित प्रमाता कहलाता है। शांकर वेदांत और त्रिक्दर्शन की माया एक नहीं है। वेदांत में माया आगंतुक के रूप में है जिससे ईश्वरचैतन्य उपहित हो जाता है। इस दर्शन में माया शिव की स्वातंत्र्यशक्ति का ही विजृंभण मात्र है जिसके द्वारा वह अपने वैभव को अभिव्यक्त करता है।

(7) **कला** सर्वकर्तृत्व को संकुचित करके अनित्यत्व प्रस्थापित करता है।

(8) **विद्या** सर्वज्ञत्व को संकुचित कर किंचिज्ज्ञत्व लाती है।

(9) **राग** नित्यतृप्तित्व को संकुचित कर अनुराग लाता है।

(10) **काल** नित्यत्व को संकुचित करके अनित्यत्व प्रस्थापित करता है।

(11) **नियति** स्वातंत्र्य को संकुचित करके कार्य-कारण-संबंध प्रस्थापित करती है।

(12) इन्हीं कंचुकों से आवृत जीव पुरुष कहलाता है।

(13) प्रकृति महततत्व से लेकर पृथ्वीतत्व तक का मूल कारण है। 

14 से 36 तत्व बिलकुल सांख्य की तरह हैं।
**बन्ध** आणव मल के कारण जीव बन्धन में पड़ता है। स्वातंत्र्य की हानि और स्वातंत्र्य के अज्ञान को आणव मल कहते हैं। माया के संसर्ग से उसमें मायीय मल भी आ जाता है। यही शरीर भुवनादि भिन्नता का कारण होता है। फल के लिये किए हुए धर्माधर्म कर्म और उसकी वासना से उत्पन्न हुए मल को कार्म मल कहते हैं। इन्हीं तीन मलों के कारण जीव बंधन में पड़ता है।

इन्हें भी देखें
---------------

* पञ्चतत्त्व
* प्रत्यभिज्ञा दर्शन
**ठाकुर जगन्मोहन सिंह** (१८५७ विजयराघवगढ़ -- ४ मार्च १८९९ सुहागपुर) हिन्दी के भारतेन्दुयुगीन कवि, आलोचक और उपन्यासकार तथा जगन्मोहन मण्डल के संस्थापक थे। छत्तीसगढ़ में ठाकुर जगमोहनसिंह का हिन्दी का साहित्यिक वातावरण बनाने में महत्वपूर्ण योगदान था। उन्होंने सन् 1880 से 1882 तक धमतरी में और सन् 1882 से 1887 तक शिवरीनारायण में तहसीलदार और मजिस्ट्रेट के रूप में कार्य किया। यही नहीं, छत्तीसगढ़ के बिखरे साहित्यकारों को जगन्मोहन मंडल बनाकर एक सूत्र में पिरोया और उन्हें लेखन की सही दिशा भी दी।

जीवन परिचय
----------

जगन्मोहन सिंह का जन्म श्रावण शुक्ल १४, सं. १९१४ वि. को हुआ था। ये विजयराघवगढ़ (मध्यप्रदेश) के राजकुमार थे। अपनी शिक्षा के लिए काशी आने पर उनका परिचय भारतेंदु और उनकी मंडली से हुआ। हिंदी के अतिरिक्त संस्कृत और अंग्रेजी साहित्य की उन्हें अच्छी जानकारी थी। ठाकुर साहब मूलत: कवि ही थे। उन्होंने अपनी रचनाओं द्वारा नई और पुरानी दोनों प्रकार की काव्यप्रवृत्तियों का पोषण किया।

साहित्य सेवा
------------

उनके तीन काव्यसंग्रह प्रकाशित हैं : (१) 'प्रेम-संपत्ति-लता' (सं. १९४२ वि.), (२) 'श्यामालता' और (३) 'श्यामासरोजिनी' (सं. १९४३)। इसके अतिरिक्त इन्होंने कालिदास के 'मेघदूत' का बड़ा ही ललित अनुवाद भी ब्रजभाषा के कबित्त सवैयों में किया है। हिंदी निबंधों के प्रथम उत्थान काल के निबंधकारों में उनका महत्वपूर्ण स्थान है। शैली पर उनके व्यक्तित्व की अनूठी छाप है। वह बड़ी परिमार्जित, संस्कृतगर्भित, काव्यात्मक और प्रवाहपूर्ण होती हैं। कहीं-कहीं पंडिताऊ शैली के चिंत्य प्रयोग भी मिल जाते हैं। 'श्यामास्वप्न' उनकी प्रमुख गद्यकृति है, जिसका संपादन कर डॉ. श्रीकृष्णलाल ने नागरीप्रचारिणी सभा द्वारा प्रकाशित कराया है। इसमें गद्य-पद्य दोनों हैं, किंतु पद्य की संख्या गद्य की अपेक्षा बहुत कम है। इसे भावप्रधान उपन्यास की संज्ञा दी जा सकती है। आद्योपांत शैली वर्णानात्मक है। इसमें चरित्रचित्रण पर ध्यान न देकर प्रकृति और प्रेममय जीवन का ही चित्र अंकित किया गया है। 

कवि की शृंगारी रचनाओं की भावभूमि पर्याप्त सरस और हृदयस्पर्शी होती है। कवि में सौंदर्य और सुरम्य रूपों के प्रति अनुराग की व्यापक भावना थी। आचार्य रामचंद्र शुक्ल का इसीलिए कहना था कि 'प्राचीन संस्कृत साहित्य' के अभ्यास और विंध्याटवी के रमणीय प्रदेश में निवास के कारण विविध भावमयी प्रकृति के रूपमाधुर्य की जैसी सच्ची परख जैसी सच्ची अनुभूति इनमें थी वैसी उस काल के किसी हिंदी कवि या लेखक में नहीं पाई जाती (हिंदी साहित्य का इतिहास, पृ. ४७४, पंचम संस्करण)। मानवीय सौंदर्य को प्राकृतिक सौंदर्य के संदर्भ में देखने का जो प्रयास ठाकुर साहब ने छायावादी युग के इतने दिनों पहले किया इससे उनकी रचनाएँ वास्तव में 'हिंदी काव्य में एक नूतन विधान' का आभास देती हैं। उनकी व्रजभाषा काफी परिमार्जित और शैली काफी पुष्ट थी।

### कृतियाँ

**उपन्यास** : श्यामास्वप्न

**कविता संग्रह** : श्यामालता, प्रेम संपत्तिलता, श्यामा सरोजनी

**नाटक** : हुक्के वाला

**अनुवाद** : मेघदूत, ऋतुसंहार, देवयानी

सन्दर्भ
-------

इन्हें भी देखें
---------------

* जगन्मोहन मण्डल

बाहरी कड़ियाँ
-------------

* श्यामस्वप्न (जगन्मोहन सिंह द्वारा रचित उपन्यास)
तत्समक फलन का एक ज्यामितिय निरूपण
गणित में तत्समक फलन जिसे **तत्समक सम्बंध**, **तत्समक प्रतिचित्र** या **तत्समक रूपांतरण** भी कहते हैं वह फलन है जो निविष्ट मान को वैसा ही निर्गम करता है जैसा तर्क में काम में लिया गया है। समीकरण के रूप में यह फलन *f*(*x*) = *x* के रूप में दिया जाता है।

परिभाषा
-------

यदि *M* एक समुच्चय है, *M* पर तत्समक फलन *f* इस प्रकार परिभाषित किया जाता है कि फलन प्रांत और सहप्रांत *M* के साथ निम्न समीकरण को संतुष्ट करे।

*f*(*x*) = *x*    ∀ *x* ∈ *M*.
अन्य शब्दों में, फलन *M* के प्रत्येक अवयव *x* से निर्दिष्ट अवयव *M* में *x* है।

अतः *M* पर तत्समक फलन *f* को प्रायः id*M* द्वारा लिखा जाता है।

समुच्चय सिद्धान्त के पदो में, जहाँ फलन एक विशेष प्रकार के बुलीय सम्बंध से परिभाषित किया जाता है और तत्समक फलन तत्समक सम्बंध या *M* के विकर्ण द्वारा दिया जाता है।

बीजगणितीय गुणधर्म
-----------------

यदि *f* : *M* → *N* कोई फलन है तो हमें *f* o id*M* = *f* = id*N* o *f* प्राप्त होता है (जहाँ "o" फलन सम्मिश्रण को निरूपित लरता है). विशेष रूप से, id*M* सभी *M* से *M* फलनों के एकाभ का तत्समक अवयव है।

चूँकि एकाभ का तत्समक अवयव अद्वितीय होता है, अतः *M* पर तत्समक फलन के रूप में इस तत्समक अवयव को परिभाषित कर सकता है। इस प्रकार की परिभाषा संवर्ग सिद्धांत में तत्समकारिता की अवधारणा की व्यापक परिभाषा देता है, जहाँ *M* की अंतराकारिता का फलन होना आवश्यक नहीं है।

गुण्धर्म
--------

* तत्समक फलन एक रैखिक संकारक है जब इसे सदिश समष्टि पर लागू किया जाता है।
* संख्या सिद्धान्त में धनात्मक पूर्णाकों पर तत्समक फलन पूर्णतः गुणनात्मक फलन है (आवश्यक रूप से गुणक का मान एक है।)।
* एक *n*-विमिय सदिश समष्टि में तत्समक फलन को इकाई आव्यूह द्वारा निरूपित किया जाता है।
* दूरीक समष्टि में तत्समक समदूरीकता होती है।

ये भी देखें
-----------

* आविष्टि प्रतिचित्र

सन्दर्भ
-------

1. ↑  "आधार फलन". मूल से 23 जनवरी 2013 को पुरालेखित. अभिगमन तिथि 23 जून 2013.
टीपू का बाघ लंदन के विक्टोरिया और एल्बर्ट संग्रहालय मे कुंजीपटल के साथ।**टीपू सुल्तान का बाघ** एक १८वी शताब्दी का मशीनी कला का नमूना है, जो की मैसूर राज्य के पूर्व शासक टीपू सुल्तान की सम्पत्ती है। यह एक बाघ को बर्बरतापूर्ण तरीके से एक यूरोपीय सैनिक का वध करते हुए दर्शाता है – विशिष्ट रूप से एक ब्रिटिश ईस्ट इण्डिया कम्पनी के देशी सिपाही को। यह वर्तमान समय में लंदन के विक्टोरिया और एल्बर्ट संग्रहालय मे प्रदर्शित है।

वर्णन
-----

टीपू का बाघ मूल रूप से मैसूर राज्य में टीपू सुल्तान के लिए 1795 के आसपास बना था। टीपू सुल्तान ने पूर्ण तरीके से बाघ को अपने राज्य-प्रतीक के रूप में प्रयोग किया था, अपने ध्वज पर, अपने सैनिकों की वर्दी पर, बाघ रूपांकनों को अपने हथियारों पर और अपने महलों की सजावट पर।एक हत्थे को ऊपर-नीचे करने पर शेर में विभिन्न यंत्र काम करने लगते हैं। एक धौंकनी सैनिक के गले में लगी एक नली से हवा फेंकती है, जिससे एक रोने जैसी आवाज़ आती है। इससे ऐसा प्रतीत होता है के सिपाही दर्द से करहा रहा हो। हत्थे से धौंकनी से होते हुए एक यांत्रिक कड़ी द्वारा ‍‌‍‌जुडी हुई सैनिक कि बाईं बाह उठती और गिरती है। इससे उस नली का स्वरमान बदलता है। बाघ़ के सिर में लगा एक और यंत्र दो नालियों में हवा फेंकता है जिससे बाघ़ की दाहाड़ जैसी आवाज़ निकलती है। बाघ़ के पेट में हाथीदांत का बना एक छोटा कुंजीपटल छुपा है।

इसकी कुंजिओं को दबाने पर हवा ऑर्गन पईप्स की एक श्रृंखला से बाहर निकलती है। ऑर्गन की पीतल की बनी कुंजियों के विश्लेषण से यह पता चला है के वे स्थानीय निर्माण की थीं। टीपू सुलतान की राजसभा में फ़्रांसिसी शिल्पियों एवं अभ्यंताओं की मौजूदगी के कारण कई इतिहासकारों ने ये प्रस्तावित किया है के इस मशीन के बनने में फ़्रांसिसी योगदान भी था।

यह हो सकता है कि इसकी बनावट की प्रेरणा सर हेक्टर मनरो के बेटे ह्यू मनरो की मौत से मिली हो, जिन्होंने टीपू सुल्तान को एंग्लो-मैसूर जंग में हराया था और जो २२ दिसम्बर १७९२ को सौगोर द्वीप पर एक बाघ़ के हाथों मारे गए थे।

इस मशीन पर अंग्रेजों का कब्ज़ा तब हुआ जब उन्होंने चौथी एंग्लो-मैसूर जंग में टीपू सुल्तान की राजधानी स्रीरंगपटनम पर कब्ज़ा कर उन्हें ४ मई १७९९ को मौत के घाट उतारा।

सन्दर्भ
-------

1. ↑  "टीपू का बाघ – बाघ लंदन आया है (Tipu's Tiger – The Tiger comes to London)". *vam.ac.uk* (अंग्रेज़ी में). विक्टोरिया और अल्बर्ट संग्रहालय. मूल से 1 अगस्त 2011 को पुरालेखित. अभिगमन तिथि 16 जुलाई 2011.
2. ↑  Brittlebank, K. (1995). "Sakti and Barakat: The Power of Tipu's Tiger. An Examination of the Tiger Emblem of Tipu Sultan of Mysore". *Modern Asian Studies*. **29** (2): 257–269.

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***Tipu's Tiger*** से सम्बन्धित मीडिया है।  |

* टीपू का बाघ विक्टोरिया और अल्बर्ट संग्रहालय की वेबसाइट पर
* टीपू की जीवनी और मैसूर का इतिहास
ग्वालियर के पास स्थित तिघरा डैम। 
 बांध के पास का नज़ारा 
 दाईं ओर का दृश्य 
**तिघरा जलाशय** साँक नदी पर स्थित एक मीठे पानी का जलाशय है। यह ग्वालियर (मध्य प्रदेश, भारत) से 23 किमी दूर स्थित है, और शहर को मीठे पानी की आपूर्ति करने में बड़ी भूमिका निभाता है। यह बांध अपने शिखर पर 24 मीटर ऊँचा और 1341 मीटर लंबा है। जलाशय की क्षमता 4.8 मिलियन क्यूबिक मीटर है और स्पिलवे संरचना 1274 क्यूबिक मीटर प्रति सेकंड तक गुजर सकती है।  इस स्थल पर 1915 में एक बांध निर्मित किया गया था। 19 अगस्त 1917 की दोपहर को इसके बलुआ पत्थर की नींव में रिसाई होने के कारण यह बाँध टूट गया, जिससे आने वाली बाढ़ में लगभग 10,000 लोग मारे गए। 1999 में एक और संरचना बनायी गयी, जो कि विफल हो गयी।

तिघरा बाँध का निर्माण 1916 में सांक नदी पर किया गया था। इस बांध के आसपास के क्षेत्रों में ग्यारह गाँव आते हैं। ग्रामीण अपने सिंचाई, पीने और घरेलू उद्देश्य के पानी के लिए इस बांध पर निर्भर हैं। इसके अलावा, यह बांध ग्वालियर शहर को पीने का पानी भी प्रदान करता है। तिघरा बाँध के नकारात्मक और गदहा प्रभावों में से एक यह है कि इसका निर्माण घाटीगाँव में किया गया है। बांध के निर्माण के बाद यह क्षेत्र कई पक्षियों के लिए एक उपयुक्त निवास स्थान बन गया और इस क्षेत्र को बाद में पक्षी अभयारण्य भी घोषित किया गया। लेकिन इसके कारण बांध के आसपास के इलाके में रहने वाले लोगों का पुनर्वास भी शुरू हो गया। धारा के बहाव पर नियंत्रण, बाढ़ की रोकथाम, और सिंचाई के लिए पानी प्रदान करने जैसे सकारात्मक गुणों के बावजूद यह पर्यावरण पर नकारात्मक प्रभाव डालता है, जिनमें से जल जमाव, भूमि की हानि, लोगों का पुनर्वास और गाद का निर्माण प्रमुख हैं।

संदर्भ
------

1. ↑   Archived 2010-05-07 at the Wayback Machine Water, retrieved 2011 April 24.
2. ↑  Gopal K. Bhargava, Shankarlal C. Bhatt *Land and people of Indian states and union territories. 15. Madhya Pradesh*, Kalpaz Publications 2006
3. ↑  Gopal K. Bhargava, Shankarlal C. Bhatt *Land and people of Indian states and union territories. 15. Madhya Pradesh*, Kalpaz Publications 2006
4. ↑   Khadg Singh Valdiya, *Geology, Environment and Society*, Universities Press, 2004 ISBN 81-7371-505-X, page 178

बाहरी कड़ियाँ
-------------

* जल मांग प्रबंधन रणनीतियाँ और ग्वालियर के लिए कार्यान्वयन योजना
*
**गोंडी भाषा**, को वर्त्तमान समय में प्रचलित रूप से, सामान्यतः देवनागरी लिपि अथवा तेलुगु लिपि में लिखी जाती है। हाल ही में, वर्ष २०१४ में, हैदराबाद विश्वविद्यालय  के कुछ शोधकर्ताओं द्वारा गोंडी की जन्मज, गुंजल गोंडी लिपि की खोज से पूर्व, गोंडी भाषा की जन्मज लिपि अज्ञात थी। सन १९१८ में मध्य प्रदेश के बालाघाट जिले के निवासी मुंशी मंगल सिंह मासाराम ने गोंडी के लिए एक लिपि अभिकल्पित की जो ब्राह्मी लिपि से व्युत्पन्न अन्य भारतीय लिपियों से चुने हुए वर्णों पर आधारित है, जिसे मंगल सिंह मासाराम लिपि या केवल मासाराम लिपि कहा जाता है। इस लिपि को गोंडी की एक निजी लिपि के रूप में देखा जाता है, किन्तु यह लिपि बहुत कम प्रचलित है। गुंजल गोंडी लिपि के खोज से पूर्व यह गोंडी की एकमात्र ज्ञात निजी लिपि थी। वर्त्तमान स्थिति में, हालाँकि गोंडी को प्रचलित रूप से अधिकांशतः देवनागरी या तेलुगु लिपि में लिखा जाता है, परंतु मनसाराम लिपि को भी सिखाया जाता है। तथा हालही में खोजे गए गुंजल गोंडी लिपि के भी पुनरुथान की योजना है।

### मुंशी मंगल सिंह मनसाराम लिपि

मुख्य लेख: मासाराम लिपि
इस लिपि को सन १९१८ में मध्य प्रदेश के बालाघाट जिले के निवासी मुंशी मंगल सिंह मासाराम ने गोंडी भाषा के लिए अभिकल्पित किया था। यह ब्राह्मी लिपि से व्युत्पन्न अन्य भारतीय लिपियों से चुने हुए वर्णों पर आधारित है, जिसे मंगल सिंह मासाराम लिपि या केवल मासाराम लिपि कहा जाता है। इस लिपि को गोंडी की एक निजी लिपि के रूप में देखा जाता है, किन्तु यह लिपि बहुत कम प्रचलित है। गुंजल गोंडी लिपि के खोज से पूर्व यह गोंडी की एकमात्र ज्ञात निजी लिपि थी।

### गुंजल गोंडी लिपि

मुख्य लेख: गुंजल गोंडी लिपि
चित्र:Gondi Lipi.png गुंजल लिपि में लिखा गया पाठ, "गोंडी लिपि"
गुंजल गोंडी लिपि की खोज, हाल ही में, वर्ष २०१४ में, हैदराबाद विश्वविद्यालय  के कुछ शोधकर्ताओं द्वारा तेलंगाना के आदिलाबाद ज़िले के गुंजल गाँव में पाए गए लगभग दर्जन भर पाण्डुलिपियों के खोज द्वारा हुई थी। हाल ही में हुए इस महत्वपूर्ण खोज से पूर्व,  गोंडी लोगों  की यह महत्वपूर्ण धरोहर सामान्य जनमानस से लुप्त हो चुकी थी, और गोंडी को एक लिपिहीन भाषा के तौरपर जाना जाता था। बहरहाल, ऐसी एक गोंडी लिपि के अस्तित्व में होने की बात तो जानी जाती थी, मगर ना ही इसका ज्ञान किसी को था, ना ही इस लिपि के कोई पाण्डुलिपि इससे पहले कहीं पाए गए थे।

इन्हें भी देखें
---------------

* गोंडी भाषा

गोंडी लिपियाँ
* मासाराम लिपि
* गुंजल गोंडी लिपि

सन्दर्भ
-------

1. ↑  Singh, S. Harpal. "Chance discovery of Gondi script opens new vistas of tribal culture". *The Hindu*. मूल से 27 अगस्त 2017 को पुरालेखित. अभिगमन तिथि 12 January 2017.
2. ↑  "Gondi script and font unveiled". *The Hindu*. मूल से 7 अगस्त 2018 को पुरालेखित. अभिगमन तिथि 12 January 2017.
3. ↑  "Telugu reader for Gondi language released". *The Hindu*. मूल से 28 मई 2014 को पुरालेखित. अभिगमन तिथि 12 January 2017.
4. ↑  "Proposal to Encode the Masaram Gondi Script in Unicode" (PDF). मूल से 31 जुलाई 2015 को पुरालेखित (PDF). अभिगमन तिथि 6 अगस्त 2018.
5. ↑  "He Gave Colour to a Fading Script". *New Indian Express*. मूल से 12 मई 2016 को पुरालेखित. अभिगमन तिथि 12 January 2017.

बाहरी कड़ियाँ
-------------

* गोंडी लिपि
**जैतपुर** (Jaitpur) भारत के उत्तर प्रदेश के बुन्देलखण्ड राज्य के महोबा ज़िले में स्थित एक नगर है। यह जैतपुर रियायत की राजधानी था। यह बेलासागर नामक झील के समीप बसा हुआ है। ये कस्वा बुंदेलखंड केशरी महाराजा क्षत्रसाल के प्रथम पुत्र जगतराज का क्षेत्र रहा महाराज क्षत्रसाल ने इस कस्वे को अपनी राजधानी के रूप में चुना क्षत्रसाल ने अपनी सभी राजनैतिक गतिविधियां जैतपुर से शुरू की और बड़े बड़े युद्ध जीते जो कभी भी हरे नहीं है आज भी महाराजा क्षत्रसाल की गढ़ी अर्थात महल बना हुआ है जो कस्वे में ड्योढ़ी के नाम से जाना जाता है जैतपुर इतिहासिक तौर पर बहुत समृद्व कस्वा रहा है जैतपुर नरेश जगतराज के समय में एक विशाल तालाब का निर्माण किया गया जिसका क्षेत्रफल 2700 वर्ग हेक्टेयर है जिसे महाराज ब्रम्हबेल ने खुदवाया था जो आज बेलसागर के नाम से जाना जाता है इसी कारण जैतपुर को बेलाताल भी कहा जाता है यहां पर राधाकृष्ण जी का प्राचीन मंदिर है जो बेलाताल की शोभा में चार चांद लगाता है जो वर्तमान में धौंसा मंदिर के नाम से प्रसिद्ध हैं

इन्हें भी देखें
---------------

* महोबा ज़िला

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
**डाकोर** (Dakor) भारत के गुजरात राज्य के खेड़ा ज़िले में स्थित एक नगर है। यह अपने विशाल रणछोड़ जी मंदिर के लिए प्रसिद्ध है।

रणछोड़ जी मंदिर
---------------

इस मंदिर का निर्माण सफेद संगमरमर से किया गया है। सोने के कलश और सफेद ध्वजा वाला यह मंदिर इस जिले का सबसे ऊंचा मंदिर भी है। मुख्य विग्रह रणछोडरायजी (श्रीकृष्ण) की प्रतिमा काले रंग के पत्थर से बनाई गयी है जो १ मीटर लंबी, ४५ सेमी चौड़ी है। मंदिर की नक्काशी में महाराष्ट्र के मंदिरों स्थापत्य शैली का प्रभाव है। मुख्य मंदिर में बनाए गए भित्ति-चित्रों में कृष्ण के कुछ प्रमुख जीवन प्रसंगों को भी दर्शाया गया है। बताया जाता है इस मंदिर का निर्माण पूना में पेशवा की अदालत के श्रोफ गोपाल जगन्नाथ की प्रेरणा सेभालचंद्रराव और उनके वंशजों ने सन १७७२ में करवाया था और कभी वड़ोदरा के गायकवाड ने इस मंदिर को यहाँ का कलात्मक सिंहासन भेंट में दिया था। मुख्य दरवाजे के ऊपर पहले ताल पर यहाँ एक 'टोकोरखाना'(या संगीत कक्ष) है जहाँ प्रतिदिन तीन घंटे शहनाई वादन होता है।

यातायात
-------

वायु मार्ग - सबसे पास का हवाई अड्डा अहमदाबाद में है। 
रेलमार्ग- डाकोर आनंद-गोधरा बड़ी लाइन रेलवे मार्ग पर है। 
सड़क मार्ग - अहमदाबाद और वडोदरा से इस स्थान के लिए बस सेवा उपलब्ध थी

इन्हें भी देखें
---------------

* खेड़ा ज़िला

बाहरी कड़ियाँ
-------------

* जालस्थल
* यात्राधाम जालस्थल

सन्दर्भ
-------

1. ↑  "Gujarat, Part 3," People of India: State series, Rajendra Behari Lal, Anthropological Survey of India, Popular Prakashan, 2003, ISBN 9788179911068
2. ↑  "Dynamics of Development in Gujarat," Indira Hirway, S. P. Kashyap, Amita Shah, Centre for Development Alternatives, Concept Publishing Company, 2002, ISBN 9788170229681
3. ↑  "India Guide Gujarat," Anjali H. Desai, Vivek Khadpekar, India Guide Publications, 2007, ISBN 9780978951702
**ढाका उत्तर सिटी कॉर्पोरेशन** यानि  **ढाका उत्तर नगर निगम**, बांग्लादेश के  ढाका नगर  में आधारित एक स्वशासित पौरप्रशासन निकाय व निगम-ऐक्य है, जिसपर बांग्लादेश के  ढाका नगर के उत्तरी भाग के प्रशासन और विकास तथा नागरिक सुविधाओं से संबंधित प्रभार निहित किये गए हैं। यह बांग्लादेश की राजधानी ढाका में कार्यशील, दो नगर निगमों में से एक है। इसकी स्थापना पूरे  ढाका  के प्रशासन के लिए जिम्मेदार, पूर्व ढाका नगर निगम के द्विभाजन के साथ हुआ था। इसकी स्थापना से पूर्व, पूरे ढाका के लिए केवल एक ही नगर निगम हुआ करता था तत्पश्चात्, नगर के आकार और जनसंख्या में वृद्धि के मद्देनज़र इसे नगर निगम को द्विभाजित कर दिया गया।

कार्यपद्यति और प्रशासनिक ढाँचा
------------------------------

 ढाका उत्तर सिटी कॉर्पोरेशन, देश के अन्य नगर-निकायों के सामान ही बांग्लादेश के स्थानीय प्रशासन नियमों के अंतर्गत्, ढाका के विनियमन हेतु एक प्रशासनिक रचना है, जोकि अंत्यतः बांग्लादेश के स्थानीय प्रशासन एवं ग्रामीण विकास मंत्रालय के अंतर्गत है।

प्रशासन हेतु, निगम के क्षेत्र को विभिन्न थानों में विभाजित किया गया है, तथा प्रत्येक थाने को विभिन्न वार्डों में विभाजित किया गया है, जिनमें से प्रत्येक वार्ड, अनेक मोहल्लों में विभाजित है।

यह निगम सरकारी अधिकारियों तथा निर्वाचित जनप्रतिनिधियों के सहभागीदारी से कार्य करती है। प्रति पंचवर्षीय काल पश्चात्, निगम चुनाव आयोजित होते हैं, जिनमे प्रत्येक वार्ड के नागरिक, नगर परिषद् में उनके प्रतिनिधित्व हेतु, एक पार्षद् का चयन करते हैं। संवैधानिक विधिनुसार, परिषद् के एक-चौथाई आसान, महिलाओं के लिए आरक्षित होते हैं। चुनाव के बाद, नगर परिषद्, अपने सदस्यों में से ही किसी एक को महापौर के रूप में निर्वाचित करती है, जोकि नगर निगम का अध्यक्ष तथा नगर प्रशासन का सर्वोच्च पदाधिकारी होता/होती है। निगम के कार्यो पर नियंत्रण अंत्यतः निर्वाचित अधिकारीयों का होता है।

सेवाएँ, कार्य व कर्त्तव्य
-------------------------

ढाका उत्तर नगर निगम, ढाका में निम्न कार्यों के लिए ज़िम्मेदार है:

* जल शोधन और आपूर्ति
* मलजल उपचार और निपटान
* कचरा निपटान और सड़क-सफाई
* ठोस अपशिष्ट प्रबंधन
* भवनों, सड़कों तथा गलियों का रखरखाव।
* सड़क प्रकाश
* पार्कों और रिक्त खुली-स्थानों का रखरखाव
* कब्रिस्तान एवं शवदाहगृह
* जन्म और मृत्यु का पंजीकरण
* धरोहर स्थलों का संरक्षण
* रोग नियंत्रण तथा टीकाकरण
* सार्वजनिक निगम विद्यालय, आदि

इन्हें भी देखें
---------------

* ढाका
* ढाका दक्षिण नगर निगम
* बांग्लादेश में स्थानीय प्रशासन
* बांग्लादेश के नगर निगमों की सूची

सन्दर्भ
-------

1. ↑  "संग्रहीत प्रति". मूल से 19 नवंबर 2016 को पुरालेखित. अभिगमन तिथि 12 नवंबर 2016.

बाहरी कड़ियाँ
-------------

* 

  


| * दे
* वा
* सं
बांग्लादेश बांग्लादेश में स्थानीय सरकारें |
| --- |
| लोक प्रशासन मंत्रालय स्थानीय सरकार, ग्रामीण विकास और सहकारिता मंत्रालय |
| विभाग | 
* विभागीय आयुक्त

 | Government Seal of Bangladesh |
| जिले | 
* उपायुक्त
* जिला परिषद

 |
| उपजिला | 
* उपज़िला निर्बाही अधिकारी
* उपजिला परिषद

 |
| ग्रामीण परिषद, शहर और कस्बे | 
* संघ/ग्राम परिषद
* नगर परिषद
* नगरपालिका

 |
| निम्नतम स्तर की निर्वाचित इकाई | 
* गांव
* वार्ड

 |
| अनिर्वाचित औपचारिक ईकाई | 
* मौज़ा
* महल्ला (मौहल्ला)

 |
जोसे डी एंचिएटा
**जोसे डी एंचिएटा** (स्पेनी: '**José de Anchieta'**) (जन्म: 19 मार्च 1534 - मृत्यु: 9 जून 1597) एक स्पेनियाइ मूल के ईसाई धर्मप्रचारक और मिशनरी थे जिनकी कर्मभूमि ब्राज़ील थी। वह साओ पाउलो और रियो डि जेनेरो शहर के संस्थापक थे। वह एक अग्रणी भाषाविद, लेखक, डॉक्टर, वास्तुकार, इंजीनियर, मानवतावादी और कवि भी थे। वह पहले नाटककार, पहले व्याकरणवादी और कैनरी द्वीपसमूह में पैदा हुए पहले कवि और ब्राजील के साहित्य के पिता हैं।

जीवनी
-----

प्रतिमा
सान क्रिसतोबल दे ला लागुना हुआ तेना लागुना तेनरीफ़ में। 14 साल की उम्र में वह एक बार वहां कोयंबरा विश्वविद्यालय (पुर्तगाल) गए, उन्होंने सोसायटी ऑफ जीसस में प्रवेश किया और, अध्ययन के वर्षों के बाद, ब्राजील में एक मिशनरी के रूप में सूचीबद्ध किया गया।

उन्होंने ब्राजील के स्वदेशी लोगों को प्रशिक्षित और शिक्षित किया और पुर्तगाली निवासियों के दुरुपयोग से उनका बचाव किया। 1597 में रेरीतिबा में उनकी मृत्यु हो गई।

उन्हें 3 अप्रैल, 2014 को पोप फ्रांसिस द्वारा संत घोषित किया गया था। इसलिए, वह हर्मैनो पेड्रो के बाद कैनरी द्वीपों के दूसरा मूल संत हैं और ब्राजील के तीसरे संत भी माने जाते हैं।

इन्हें भी देखें
---------------

* रोमन कैथोलिक चर्च
* ईसाई धर्म
* कैनरी द्वीपसमूह
* ब्राज़ील
* हर्मैनो पेड्रो

सन्दर्भ
-------

1. ↑  "José de Anchieta, Santo". मूल से 3 सितंबर 2019 को पुरालेखित. अभिगमन तिथि 3 मई 2018.
2. ↑  "José de Anchieta, Santo". मूल से 3 सितंबर 2019 को पुरालेखित. अभिगमन तिथि 3 मई 2018.
3. ↑  "La canonización de Anchieta en primicia". मूल से 10 दिसंबर 2017 को पुरालेखित. अभिगमन तिथि 3 मई 2018.

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***José de Anchieta*** से सम्बन्धित मीडिया है।  |

* Esbozo de la Vida y Obra del Beato por José María Fornell Lombardo titulada El portentoso Padre José de Anchieta
**ढाका पलटन** (बांग्ला: *ঢাকা প্লাটুন*) एक फ्रैंचाइज़ी क्रिकेट टीम है जो बांग्लादेश प्रीमियर लीग (बीपीएल) में खेलती है, जो देश के ढाका डिवीजन का प्रतिनिधित्व करती है। 2015 की प्रतियोगिता के बाद, पलटन बीपीएल के सात मौजूदा सदस्यों में से एक है और लीग</ref> के 2019 संस्करण में भाग लेने की उम्मीद है। टीम का मुख्यालय मीरपुर के शेर-ए-बांग्ला क्रिकेट स्टेडियम में है और इसलिए ढाका डिवीजन क्रिकेट टीम और ढाका महानगर क्रिकेट टीम के साथ शहर में खेलने वाली तीन टीमों में से एक है, जो प्रथम श्रेणी क्रिकेट में सक्रिय हैं।

टीम को मूल रूप से ढाका ग्लेडिएटर्स के रूप में उद्घाटन बीपीएल सीजन के लिए 2012 में स्थापित किया गया था और उन्होंने टूर्नामेंट के दोनों 2012 और 2013 संस्करण जीते। ग्लेडिएटर्स 2013 में दूसरे संस्करण के बाद भंग हुई टीमों में से एक थे। फ्रैंचाइज़ी को बेक्सिमको ग्रुप को बेच दिया गया और ढाका डायनामाइट्स के रूप में रीब्रांड किया गया।

बीपीएल के 2015 संस्करण के लिए, पलटन को दक्षिण अफ्रीका के पूर्व क्रिकेटर मिकी आर्थर द्वारा प्रशिक्षित किया गया था, और कुमार संगकारा द्वारा कप्तानी की गई थी। बांग्लादेशी खिलाड़ी नासिर हुसैन को टीम के "आइकन" खिलाड़ी के रूप में चुना गया था।

16 नवंबर 2019 को, जमुना बैंक ने टीम के अधिकार खरीदे और इसका नाम बदलकर ढाका पलटन कर दिया। खरीद के बाद आधिकारिक शर्ट प्रायोजक **जमुना बैंक** भी था।

सन्दर्भ
-------

1. ↑  "Icon cricketers find home". *bdcricteam.com*. मूल से 17 नवम्बर 2015 को पुरालेखित. अभिगमन तिथि 16 नवम्बर 2015.
2. ↑  "Dhaka Dynamites have strong Bowling lineup". *onews24*. मूल से 24 अक्टूबर 2015 को पुरालेखित. अभिगमन तिथि 16 नवम्बर 2015.
3. ↑  "Rangpur get Shakib for 3rd BPL". मूल से 17 नवम्बर 2015 को पुरालेखित. अभिगमन तिथि 16 नवम्बर 2015.
4. ↑  "7 teams announced for Bangabandhu BPL". *daily Bangladesh*. 16 नवम्बर 2019. मूल से 16 नवम्बर 2019 को पुरालेखित. अभिगमन तिथि 26 दिसंबर 2019.
**नाज़ली तोल्गा**(तुर्कीयाई: *Nazlı Tolga*;डच: *Nazlı Tolga Brenninkmeijer*) (जन्म 8 नवंबर 1979) एक तुर्की-डच पत्रकार और टेलीविजन होस्ट है। टॉल्गा प्रमुख स्थानीय और विदेशी मामलों के कार्यक्रम फॉक्स एना हैबर और नाज़ली तोल्गा इले हैबर मसासी की एंकरवुमन थीं।

प्रारंभिक जीवन, परिवार और शिक्षा
--------------------------------

नाज़ली तोल्गा का जन्म ८ नवम्बर १९७९ को अंकारा में हुआ था। नाज़ली तोल्गा एक इस्तांबुल परिवार का बच्चा है जो मूल रूप से मालट्या और सैमसन से है। नाज़ली तोल्गा ने अपनी प्राथमिक शिक्षा इस्तांबुल में और अपनी हाई स्कूल की शिक्षा निजी इस्कुदार अमेरिकन कॉलेज में पूरी की। नाज़ली तोल्गा ने पत्रकारिता विभाग के मरमारा विश्वविद्यालय में अपनी विश्वविद्यालय की शिक्षा पूरी की।

कैरियर
------

नाज़ली तोल्गा ने 1998 में कनाल डी में एक रिपोर्टर के रूप में अपने पेशेवर करियर की शुरुआत की, जब वह केवल उन्नीस वर्ष की थी, और 2003 तक उस पद पर बनी रही। नाज़ली तोल्गा ने 2003 में एक समाचार प्रोग्रामर के रूप में शो टीवी और SKY तुर्क टेलीविज़न में स्थानांतरित कर दिया, और इस तरह उसने 24 साल की उम्र में अपना पहला स्वतंत्र समाचार कार्यक्रम शुरू किया। नाज़ली तोल्गा ने 3 सितंबर, 2007 तक SKY Türk और SHOW TV में अपनी ड्यूटी जारी रखी। 

फॉक्स टीवी की शाम की खबर पेश करने के लिए अगस्त 2007 में नाज़ली टोल्गा को फॉक्स टीवी में स्थानांतरित कर दिया गया, और 2007 के पहले छह महीनों में, उसने 3 सितंबर, 2007 तक, असलीगुल अतासागुन द्वारा प्रस्तुत फॉक्स टीवी की शाम की खबर पेश करना शुरू कर दिया। नाज़ली तोल्गा ने 2007-2009 के बीच स्वतंत्र रूप से FOX TV की शाम की खबरें प्रस्तुत कीं; 2009 तक, उन्होंने अपने पत्रकार मित्र गुलबिन तोसुन के साथ प्रस्तुत करना शुरू कर दिया, जो उनसे दो साल बड़े हैं। ने 14 जून 2013 को FOX TV पर अपने शाम के समाचार प्रस्तुतकर्ता को शादी और बाद में विदेश में बसने के आधार पर छोड़ दिया। वह ब्राजील, लंदन और शंघाई में रहती है। वह 2013 से एक रोमन कैथोलिक हैं। पिछले वर्षों में, नाज़ली तोल्गा दो बच्चियों की माँ बनीं। उसके शीर्ष पर, ३१ अगस्त २०१३ तक, फॉक्स टीवी के सुबह के समाचार प्रस्तुतकर्ता, फातिह पोर्टकल ने फॉक्स टीवी की शाम की खबर पेश करना शुरू कर दिया, जिसका स्वामित्व नाज़ली टोलगा के पास था। को मीडिया माउस और गोल्डन बटरफ्लाई सहित कई समाचार पुरस्कार मिले हैं, और उन्होंने इस्तांबुल के एक मीडिया स्कूल में मीडिया और संचार शिक्षक के रूप में भी काम किया है।

तुर्की की पत्रकार नाज़ली तोल्गा, जो अपने विनम्र, गरिमापूर्ण और ईमानदार आचरण के लिए भी जानी जाती हैं, ने 31 अगस्त 2013 से डच व्यवसायी लॉरेंस ब्रेनिंकमेयर से शादी की है। इसके अलावा, नाज़ली तोल्गा 2018 में अपनी पहली बेटी क्लो को जन्म देकर मां बनीं। पिछले वर्षों में, नाज़ली तोल्गा दो बच्चियों की माँ बनीं।

एक वास्तविक कार्यक्रम
---------------------

* Kanal D Ana Haber ( Kanal D/1998-2002 में),
* Nazlı Tolga ile Haber Masası (SKY TURK/2004-सितंबर 2007 में) ),
* SHOW HABER (SHOW TV/2002-2003 में),
* FOX ANA HABER (FOX TV/2008-2010 में),
* Nazlı Tolga ile FOX ANA HABER(FOX/सितंबर 2007 - 14 जून 2013 में)

सन्दर्भ
-------





1. ↑  "नाज़ली तोल्गा एकराना वेद एडियोर". अभिगमन तिथि 14 जून 2013.
2. ↑  "ब्राजील में बसी नाजली तोल्गा चीन चली गई". अभिगमन तिथि 6 जून 2015.
3. ↑  "क्या उद्घोषक नाज़ली तोल्गा ने धर्म बदला?". अभिगमन तिथि 24 मई 2022.
4. ↑  "मशहूर सर्वर नाजली तोल्गा बनी मां!". अभिगमन तिथि 24 मई 2013.
डायमैक्सियम नक़्शे का एनिमेशन, जिसमें यह दिखाया गया है कि कैसे गोलाभ को आइक्सहेड्रॅन पर और उसे द्विविमीय तल पर स्थानांतरित करते हैं।
**डायमैक्सियम नक्शा** (Dymaxion map) , **फुलर नक्शा** (Fuller map) अथवा **डायमैक्सियम मानचित्र प्रक्षेप** पूरे विश्व को प्रदर्शित करने हेतु निर्मित एक मानचित्र प्रक्षेप है। इस प्रक्षेप के निर्माण में स्थानान्तरणशील सतह एक *आइक्सहेड्रॅन* (एक साथ जुड़े बीस समतल सतहों वाली ज्यामितीय आकृति) होता है। अर्थात, मानचित्र निर्माण के लिए पृथ्वी को गोलाभीय ग्लोब पर कल्पित करने के स्थान पर *आइक्सहेड्रॅन* पर कल्पित करके द्विविमीय तल पर स्थानांतरित किया जाता है।

*आइक्सहेड्रॅन*
इस प्रक्षेप का निर्माण बकमिन्स्टर फुलर ने किया था और यह सर्वप्रथम प्रसिद्ध अमेरिकी पत्रिका *लाइफ़* के 1 मार्च 1943 के अंक में उन्ही के एक लेख के साथ प्रकाशित हुआ जिसमें इसके विविध रूप और अनुप्रयोग प्रदर्शित किये गए थे।

फुलर ने इसके सर्वाधिकार हेतु 1944 में आवेदन किया और 1946 में उन्हें इसका सर्वाधिकार प्राप्त हुआ।

लक्षण
-----

डायमैक्सियम नक़्शे पर दिखाया गया, मानव प्रवास का ऐतिहासिक स्वरुप।
फुलर ने इस मानचित्र प्रक्षेप की रचना विश्व मानचित्र के विविध पहलुओं पर ज़ोर देकर उनके निरूपण हेतु बनाया

यह प्रक्षेप, मानचित्र पर क्षेत्रफल और आकृति के बीच सामंजस्य स्थापित करने में बेहतर है। इसमें मर्केटर प्रक्षेप की तुलना में क्षेत्रफल का विरूपण काफी कम होता है और अन्य, क्षेत्रफल सही प्रदर्शित करने वाले नक्शों, की तुलना में इसपर आकृति अधिक शुद्ध रहती है।

इस नक़्शे के दिग्विन्यास की कोई निश्चित दिशा नहीं है, अर्थात इसमें ऐसा कुछ नहीं कि किसी ख़ास तरीके से इसे दीवाल पर टांगा जाय तो ऊपर उत्तर दिशा (या किसी विशेष छोर पर कोई निश्चित दिशा) होगी। 

इसका प्रयोग वैश्विक स्तर पर मानव प्रवास अथवा विभिन्न प्रजातियों के प्रसरण को दिखाने के लिए सफलता पूर्वक किया गया है।

सन्दर्भ
-------

1. ↑  "Life Presents R. Buckminster Fuller's Dymaxion World". *LIFE*: 41–55. 1 March 1943. मूल से 25 अप्रैल 2017 को पुरालेखित. अभिगमन तिथि 24 अप्रैल 2017.
2. ↑  "Frequently Asked Questions About The Fuller Projection" Archived 2017-02-25 at the Wayback Machine, Buckminster Fuller Institute, 1992, accessed 2010-07-28

बाहरी कड़ियाँ
-------------

|  |  |
| --- | --- |
|  | **Fuller projection** से संबंधित मीडिया विकिमीडिया कॉमंस पर उपलब्ध है।  |

* फुलर मानचित का गृहपृष्ठ
* डायमैक्सियम प्रोजेक्ट के एनिमेशन
**चक्का फेंक** अथवा **डिस्कस थ्रो** (discuss throw) ट्रैक और फील्ड खेल है जिसमें खिलाड़ी एक भारी चक्र को अपने साथी खिलाड़ियों से अधिक दूरी तरक फैंकने का प्रयास करता है। ५वीं सदी ईशा पूर्व की मायरॉन की मूर्ति *डिस्कोबोलस* से यह समझा जा सकता है कि यह बहुत पुरान खेल है। यह प्राचीन ओलंपिक पेंटाथलॉन का एक हिस्सा रहा है और कम से कम ७०८ ई॰पू॰ तक पूराना है।

नियम
----

इस खेल में एक चक्का काम में लिया जाता है जिसका आकार और भार प्रतिस्पर्दी पर निर्भर करता है। पुरुष और महिला अलग-अलग आकार के चक्के काम में लेते हैं और उनका भार आयु पर निर्भर करता है। चक्के का भार अन्तर्राष्ट्रीय खेलों में 'विश्व एथलेटिक्स' द्वारा निर्धारित किया जाता है जब्कि सम्बंधित देशों में उनकी स्थानीय संस्थाओं द्वारा।

सन्दर्भ
-------

1. ↑  "COLLECTION". मूल से 7 सितम्बर 2008 को पुरालेखित.

बाहरी कड़ियाँ
-------------

|  |  |
| --- | --- |
|  | **Discus throw** से संबंधित मीडिया विकिमीडिया कॉमंस पर उपलब्ध है।  |

* चक्का फेंक के आँकड़ों की आईएएएफ़ सूची

|  |  |
| --- | --- |
| प्राधिकरण नियंत्रण | 
* वर्ल्डकैट
* एल॰सी॰सी॰एन॰: sh85038406
* जी॰एन॰डी॰: 4150193-7
* बी॰एन॰एफ॰: cb12165576p (आँकड़े)
* एन॰के॰सी॰: ph241127

 |
**नाटो ध्वन्यात्मक वर्णमाला** जिसे रेडियोटेलीफोनी वर्तनी वर्णमाला के नाम से भी जाना जाता है। यह कोडीकृत भाषा है। कोड निर्मिति के लिए अंतर्राष्ट्रीय एजेंसियों की एक शृंखला ने 26 कोड शब्दों को रोमन वर्णमाला के अक्षरों के लिए एक्रोफोनिक रूप से निर्दिष्ट किया। सन् 1956 में नाटो ने अंतर्राष्ट्रीय नागरिक उड्डयन संगठन (आईसीएओ) द्वारा उपयोग किए जाने वाले कूट शब्दों के तत्कालीन समूह को संशोधित किया। जब इसे उस वर्ष आईसीएओ द्वारा और कुछ वर्षों बाद अंतर्राष्ट्रीय दूरसंचार संघ (आईटीयू) द्वारा स्वीकार कर लिया गया तब यह संशोधन अंतर्राष्ट्रीय मानक बन गया।

26 कूट शब्द इस प्रकार हैं (आईसीएओ वर्तनी): अल्फ़ा (ए), ब्रावो (बी), चार्ली (सी), डेल्टा (डी), ईको (ई), फॉक्सट्रॉट (एफ़), गोल्फ (जी), होटल (एच), भारत (आई), जूलियट (जे), किलो (के), लीमा (एल), माइक (एम), नवंबर (एन), ऑस्कर (ओ), पापा (पी), क्यूबेक (क्यू), रोमियो (आर), सिएरा (एस), टैंगो (टी), यूनिफॉर्म (यू), विक्टर (वी), व्हिस्की (डब्ल्यू), एक्स-रे (एक्स), यांकी (वाई), ज़ुलु (ज़ेड)। इसके अंतर्गत संख्याएँ अंग्रेज़ी अंकों के रूप में बोली जाती हैं।

सन् 1956 से इन कूट शब्दों को स्थायित्व मिला।

अंतर्राष्ट्रीय स्वीकृति
-----------------------

आईसीएओ द्वारा कूट शब्द विकसित किए जाने के तुरंत बाद इन्हें अंतर्राष्ट्रीय दूरसंचार संघ (आईटीयू), अंतरराष्ट्रीय समुद्री संगठन (आईएमओ), संघीय मानक 1037सी के रूप में संयुक्त राज्य अमेरिका की संघीय सरकार सहित अन्य राष्ट्रीय तथा अंतर्राष्ट्रीय संगठनों द्वारा स्वीकार कर लिया गया। सभी संस्थाओं द्वारा समान वर्णानुक्रम कूट शब्दों का उपयोग किया जाता है किंतु प्रत्येक संस्था संख्यात्मक कूट शब्द के दो अलग-अलग समूहों में से एक समूह को चुनती है।

इन्हें भी देखें
---------------

* वर्णमाला
* नाटो
* अंतर्राष्ट्रीय दूरसंचार संघ
* अंतरराष्ट्रीय समुद्री संगठन

संदर्भ
------


1. ↑  "द नाटो फ़ॉनेटिक अल्फ़ाबेट – अल्फ़ा, ब्रावो, चार्ली..." *नाटो*.
2. ↑  "अल्फ़ाबेट - रेडियोटेलिफ़ोनी". इंटरनेशनल सिविल एविएशन ऑर्गेनाईज़ेशन. n.d. मूल से 20 जून 2018 को पुरालेखित. अभिगमन तिथि 2 जुलाई 2018.
**विवियन विल्सन फर्नांडीस** (जन्म 2 अक्टूबर 1990), जिन्हें उनके मंचीय नाम **डिवाइन** के नाम से जाना जाता है, एक भारतीय रैपर हैं जिनका जन्म मुंबई, महाराष्ट्र में गोवा - कोंकणी परिवार में हुआ था। उन्होंने अपने गीत "ये मेरा बॉम्बे" (2013) की रिलीज़ के बाद लोकप्रियता हासिल करना शुरू किया। उन्होंने अपने गाने "मेरे गली में" (2019) को रिलीज़ किया, जिसमें मुंबई के रैपर नैज़ी थे।

डिवाइन 12 दिसंबर 2020 को अपने एल्बम पुण्य पाप (2020) के लिए न्यूयॉर्क शहर में स्पॉटिफाई टाइम्स स्क्वायर बिलबोर्ड पर प्रदर्शित होने वाला पहला भारतीय रैपर बन गया, जिसने ऐप्पल म्यूजिक इंडिया पर शीर्ष स्थान का दावा किया था। उन्होंने 2022 में 64 वें वार्षिक ग्रैमी अवार्ड्स में अपनी शुरुआत की और ग्रैमीज़ में भाग लेने वाले पहले भारतीय हिप-हॉप स्टार बन गए। उनके नवीनतम एल्बम गुनहगर का उनका गीत बाजीगर हाल ही में विभिन्न सोशल मीडिया प्लेटफॉर्म पर छा गया। वह मुंबई के स्ट्रीट लाइफ का प्रतिनिधित्व करने के लिए जाने जाते हैं।

करियर
-----

डिवाइन ने 2011 में एक टी-शर्ट पर हिप हॉप की खोज के बाद एक भूमिगत रैपर के रूप में अपना करियर शुरू किया। उनके एक दोस्त ने स्कूल में 50 सेंट के पहले एल्बम गेट रिच ऑर डाई ट्राइन' की टी-शर्ट पहनी थी। उसी दोस्त ने उन्हें हिप-हॉप संगीत के साथ अपनी पहली एमपी3 सीडी दी जिसने उन्हें अंग्रेजी में रैपिंग शुरू करने के लिए प्रेरित किया। वह हिप हॉप क्रू मुंबईज फाइनेस्ट का हिस्सा थे। वह अक्सर अपने स्वयं के जीवन के अनुभवों के बारे में रैप करते हैं, जैसे कि मुंबई में गरीब लोगों का जीवन और एक माँ के साथ उनका पालन-पोषण आदि। वह अपने प्रभाव के रूप में नास , एमिनेम , बिग एल , टूपैक , 50 सेंट और राजिम जैसे अमेरिकी रैपर्स का हवाला देते है।

फरवरी 2019 में डिवाइन ने मुंबई क्षेत्र में हिप हॉप प्रतिभाओं की भर्ती और उत्पादन करने के लिए एक नई कंपनी, गली गैंग एंटरटेनमेंट की स्थापना की घोषणा की, जिसमें एक रिकॉर्ड लेबल "गली गैंग रिकॉर्ड्स" शामिल है। गीत "गली गैंग साइफर" 22 मई 2019 को लेबल के कलाकारों के पहले सहयोग के रूप में जारी किया गया, जैसे कि उभरते रैप चौकड़ी आवृति, एकल हिप-हॉप कलाकार डी'विल, एमसी अल्ताफ और शाह नियम भी संगीत निर्माता करण कंचन के रूप में। [22] [23] मुंबई के बाहर के कलाकारों को भी अनुबंधित किया गया है, उदाहरण के लिए, अमरावती से 100 आरबीएच और गोवा से सुमयोकी।

नवंबर 2022 में, उन्होंने गुनेहगर नामक अपना तीसरा एल्बम जारी किया। इस एल्बम में अंतरराष्ट्रीय कलाकारों और निर्माताओं को प्रमुखता से शामिल किया गया है।

सन्दर्भ
-------

1. ↑  "Divine Becomes the First Indian Rapper to Feature on New York's Times Square Billboard | Bollywood | indiawest.com". *web.archive.org*. 2021-01-26. मूल से पुरालेखित 26 जनवरी 2021. अभिगमन तिथि 2023-06-12.सीएस1 रखरखाव: BOT: original-url status unknown (link)
2. ↑  "Rapper Divine becomes first Indian hip hop star to attend Grammys". *DNA India* (अंग्रेज़ी में). अभिगमन तिथि 2023-06-12.
3. ↑  "HT Brunch cover story: What makes 'gully boy' Divine the coolest voice of contemporary Indian hip-hop". *Hindustan Times* (अंग्रेज़ी में). 2019-07-06. अभिगमन तिथि 2023-06-12.
4. ↑  "'I am a recognised name now, doesn't mean I'll forget my roots': DIVINE". *www.indulgexpress.com* (अंग्रेज़ी में). अभिगमन तिथि 2023-06-12.
5. ↑  "Mumbai Rapper's Biographical Song Video Shot On iPhones Is Going Viral For All Right Reasons". *IndiaTimes* (अंग्रेज़ी में). 2016-03-18. अभिगमन तिथि 2023-06-12.

बाहरी कड़ियाँ
-------------

* इंटरनेट मूवी डेटाबेस पर डिवाइन
सन् १९७८ में डेडलस परियोजना में प्रस्तावित तारायान का चित्रण
**तारायान** ऐसे अंतरिक्ष यान को कहते हैं जो एक तारे से दुसरे तारे तक यात्रा करने में सक्षम हो। ऐसे यान वर्तमान में केवल काल्पनिक हैं और विज्ञान कथा साहित्य में इनपर आधारित बहुत कहानियाँ मिलती हैं। हक़ीक़त में, मनुष्यों ने सौर मंडल के अन्दर यात्रा कर सकने वाले तो कई यान बनाए हैं लेकिन सूरज से किसी अन्य तारे तक जा सकने वाले कोई यान नहीं बनाए। केवल वॉयेजर प्रथम, वॉयेजर द्वितीय, पायोनीअर १० और पायोनीअर ११ ही सूरज के वातावरण से निकलकर अंतरतारकीय दिक् (इन्टरस्टॅलर स्पेस, यानि तारों के बीच का व्योम) में दाख़िल होने की क्षमता रखने वाले मानवों द्वारा निर्मित यान हैं। लेकिन इनमें स्वचालन शक्ति नहीं है और न ही इनमें कोई मनुष्य यात्रा कर रहे हैं। यह केवल अपनी गति से व्योम में बहते जा रहे हैं, इसलिए इन्हें सही अर्थों में तारायान नहीं कहा जा सकता।

सूरज के बाद, पृथ्वी का सब से निकटतम तारा प्रॉक्सिमा सॅन्टौरी है जो मित्र तारे के बहु तारा मंडल में मिलता है और हमसे ४.२४ प्रकाश वर्ष की दूरी पर है। वॉयेजर प्रथम मानवों द्वारा बनाया गया सब से तेज़ गति का यान है और इसका वेग वर्तमान में प्रकाश की गति का १/१८,००० हिस्सा है (यानि १८ हज़ार गुना कम)। अगर इस गति पर मनुष्य पृथ्वी से प्रॉक्सिमा सॅन्टौरी जाने का प्रयास करें, तो उन्हें ७२,००० साल लगेंगे। इसलिए यदि मनुष्य कभी कोई तारायान बनाते हैं तो उन्हें नयी तकनीकों का आविष्कार करने की ज़रुरत है जिनकी गति वॉयेजर प्रथम से बहुत अधिक होगी। बिना इसके मनुष्यों का किसी अन्य सौर मंडल में पहुँच पाने का कोई ज्ञात ज़रिया नहीं है।

अन्य भाषाओँ में
---------------

"तरयान" को अंग्रेज़ी में स्टारशिप (starship) कहते हैं।

इन्हें भी देखें
---------------

* अंतरिक्ष यान
* मित्र तारा
* आल्कुबियेर​ इंजन

सन्दर्भ
-------

1. ↑  Michael Allaby. "Exploration: New Lands, New WorldsDiscovering the Earth". Infobase Publishing, 2010. आई॰ऍस॰बी॰ऍन॰ 9780816061037. *... The nearest star to the Sun is Proxima Centauri, a red dwarf with no known planets, about 4.2 light-years away. At its present speed Voyager 1 would reach Proxima Centauri in about 72000 years ...*
डोलड्रम जनवरी में (नीला) और
जुलाई में (लाल)
भूमध्यरेखा के दोनों ओर 10° डिग्री अक्षाशों तक निम्न वायुदाब की पेटी होती हैं। यहां पवनें शान्त होती है, इसलिए इसे शान्त पेटी या डोलड्रम कहतें हैं।

  

विषुववृत्त उत्तर ओर दक्षिण से सुमारे 5 अंश अक्षयवृत्त की ओर को होनेवाले पट्टे को डोलड्रम कहते है.

उच्च ताप के फलस्वरूप वायु गर्म होकर विषुवतीय क्षेत्र पर ऊपर की ओर उठती है और विषुवतीय निम्न दाब पेटी का निर्माण करती है। जो भूमध्य रेखा से लेकर लगभग 10° उत्तर और दक्षिण तक विस्तृत है। डोलड्रम निम्न वायुमंडलीय दाब वाली विषुवतीय पेटी है जहाँ उत्तर-पूर्वी और दक्षिण-पूर्वी व्यापारिक पवनें अभिसरण करती हैं 

शांत दशाओं के साथ निम्न दाब, वित्तीय निम्न दाब पेटी की विशेषता होती है।

```
इस क्षेत्र में सामान्यतः: धरातलीय क्षैतिज पवन नहीं चलती हैं क्योंकि इस कटिबंध में आने वाली पवन इसकी सीमाओं के समीप पहुंचते ही गर्म होकर ऊपर उठने लगती हैं। इस प्रकारे इस कटिबन्ध में केवल ऊध्र्वाधर वायु धाराएं ही पाई जाती हैं। वायुमंडलीय दशाओं के अत्यधिक शांत रहने के कारण ही इस कटिबंध को डालड़म भी कहा जाता है। 
डोलड्रम में संवहनीय प्रकार की वर्षा होती है। यह उष्ण और आर्दै वायु के अत्यधिक ऊंचाई तक संवहनीय है । उत्पन्न होती है। 
```
[[चित्र:

Dehradun ghantaghar देहरादून का मशहूर घर। ]]

**वन अनुसंधान संस्थान** 1906 में इंम्पीरियल फोरेस्ट इंस्टीट्यूट के रूप में स्थापित यह इंडियन काउंसिल ऑफ फोरेस्ट्री रिसर्च एंड एडूकेशन के अंतर्गत एक प्रमुख संस्थान है। इसकी शैली ग्रीक रोमन वास्तुकला है। इसका मुख्य भवन राष्ट्रीय विरासत है जिसका उद्घघाटन 1921 में हुआ था। वन क्षेत्र में अपने शोध कार्य के लिए प्रसिद्ध इस संस्थान को एशिया में अपनी तरह के एक मात्र संस्थान होने का गौरव प्राप्त है।

**इंडियन मिलिटरी एकेडमी** आईएमए की विशेषताओं में से एक है उसके चिटवुड भवन का स्थापत्य। १९३० में निर्मित इस भवन की डिजाइन आर टी रसेल ने तैयार की थी। यह भवन औपनिवेशिक और शुद्ध ब्रिटिश शैली का अनोखा उदाहरण है। इसके गलियारे काफी लंबे हैं और केंद्र में स्थित घंटाघर के साथ इसकी एकल छत है। ड्रिल स्क्वायर भवन के सामने है जो इसे एक तरह की पवित्रता प्रदान करने के साथ-साथ सैन्य संस्थान जैसी फिजा उपलब्ध कराता है। 

**घंटाघर** ईट और पत्थर से बना देहारादून का घंटा घर पलटन बाज़ार आनेवाले लोगों में आकर्षण का केंद्र है। इसमें एक मुख्य सीढ़ी है, जिसके सहारे सबसे ऊपरी तल पर पहुँचा जा सकता है। इसमें अर्द्ध गोलाकार खिड़कियाँ हैं। मीनार के शिखर पर सभी 6 आकृतियों में प्रत्येक पर घड़ी रखी हुई है। लाल और पीले रंग की संरचना वाली मीनार के सभी 6 भागों पर सीमेंट की जाली सजाई गई है। सभी 6 दरवाजों के ऊपर खूबसूरत झरोखे लगे हुए हैं।

**सीएनआई ब्यॉज इंटर कॉलेज** ईंटों और पत्थरों की बनी इस संरचना में ईंटों का मुख्य तौर पर उपयोग किया गया है। बिल्डिंग की दीवारों को अंदर से प्लास्टर किया गया है तथा फर्श के लिए बलुआ पत्थर का उपयोग किया गया है। 

**मॉरीसन मेमोरियल चर्च** राजपुर रोड पर स्थित यह इस क्षेत्र के सबसे पुराने भवनों में से एक है। चर्च के अंदर और बाहर दोनों तरफ से प्लास्टर किया गया है। मुख्य हॉल की फर्श टेराजो की बनी है। छत से लगा खूबसूरत बोर्ड बिल्डिंग की शोभा को और अधिक बढ़ा देता है। छत के रिज पर कई सारे सजावटी बोर्ड हैं जो रिज से लगे हुए हैं। इंटीरियर यानी आंतरिक भाग में उभरा हुआ छततिकोन चर्च के सौन्दर्य को और अधिक बढ़ा देता है।

**इनामुल्लाह भवन** यह एक संतुलित रैखिक गृह-मुख है जो माप के हिसाब से 66 फीट है। इसके केंद्र में एक बहुकोणीय आर्क गेटवे है। इसके ग्राउंड और ऊपर की मंजिल के सामने एक आर्क कोलोनाडो है। भवन के ऊपर बीच-बीच में टरेट ओरनेट पारापेट है। इस भवन का अंत दाईं ओर षडभुजाकार कक्ष के साथ होता है जो इसे सड़क के साथ इसे एक विशिष्टता प्रदान करता है। बाईं ओर अस्तित्व में नहीं है।

**जामा मस्जिद** देहरादून के मुख्य वाणिज्यिक क्षेत्र में स्थित यह मस्जिद इस्लामिक वास्तुकला का एक शानदार उदाहरण है। आकार में आयताकार यह मस्जिद पूरब की ओर मुखातिब है। सिलिंडरनुमा बांसुरी के आकार के कॉलम के साथ सजावटी फूलदार डिजाइनों से मेहराब सजा हुआ है। आर्क वाली गैलरी और केंद्रीय स्थित के साथ यह संरचना शानदार भवन निर्माण कला का एक नमूना है। मस्जिद का आंतरिक कोरीडोर गुच्छानुमा आर्क और फूलों वाली डिजाइन तथा लटकती आकृति से युक्त है। आर्क युक्त गैलरी विभिन्न रंगों में रंगी है।
**डाइनामाइट** (अंग्रेज़ी: Dynamite) एक प्रमुख विस्फोटक है। इसका आविष्कार अल्फ्रेड नोबेल ने किया था।

रासायनिक संरचना
---------------

डायनामाइट के निर्माण में नाइट्रोग्लिसरीन प्रयुक्त होता है। नाइट्रोग्लिसरीन आवश्यकता से अधिक सुग्राही होता है। इसकी सुग्राहिता को कम करने के लिए कीज़लगर का उपयोग होता है। अमरीका में कीज़लगर के स्थान में काठ चूरा, या काठ समिता और सोडियम नाइट्रेट का उपयोग होता है। डायनामाइट में नाइट्रोग्लिसरीन की मात्रा 20, 40, या 60 75 प्रति शत रहती है। इसकी प्रबलता नाइट्रोग्लिसरीन की मात्रा पर निर्भर करती है। 75 प्रतिशत नाइट्रोग्लिसरीन वाला डायनामाइट प्रबलतम होता है। कीज़लगर, या काष्ठचूर्ण, या समिता के प्रयोग का उद्देश्य डायनामाइट का संरक्षण होता है, ताकि यातायात में वह विस्फुटित न हो जाए। नाइट्रोग्लिसरीन 13 डिग्री सें. पर जम जाता है। जम जाने पर यह विस्फुटित नहीं होता। अत: ठंढी जलवायु में जमकर वह निकम्मा न हो जाए, इससे बचाने के लिए उसमें 20 भाग ग्लिसरीन डाइनाइट्रोमोनोक्लो-रहाइड्रिन मिलाया जाता है। यह जमावरोधीकारक का काम करता है। इसससे नाइट्रोग्लिसरीन -30 डिग्री सें. तक द्रव रहता है। नाइट्रोग्लिसरीन के स्थान में नाइट्रोग्लाइकोल का उपयोग अब होने लगा है।

इन्हें भी देखें
---------------

* अल्फ्रेड नोबेल
* नोबेल पुरस्कार

बाहरी कड़ियाँ
-------------

* Alfred Nobel
* Oregon State Police - Arson and Explosives Section (Handling instructions and photos)
* Big bang
* Detonator cables
डोरोथी मैरी**डोरोथी मैरी**एक अमेरिकी अंतरिक्ष यात्री है जिनका पूरा नाम **डोरोथी मैरी-डाटि "मेटकाफ-लिंडेनबर्गर** है। डोरोथी मैरी का जन्म २ मई १९७५ को कोलोराडो स्प्रिंग्स, कोलोराडो में हुआ था। मेटकाफ-लिंडेनबर्गर को मई २००४ में नासा द्वारा एक अंतरिक्ष यात्री उम्मीदवार के रूप में चुना गया था। उनके अंतरिक्ष यात्री उम्मीदवार प्रशिक्षण में अवतरण ब्रीफिंग और पर्यटन, कई वैज्ञानिक और तकनीकी ब्रीफिंग, शटल और अंतर्राष्ट्रीय अंतरिक्ष स्टेशन सिस्टम, शारीरिक प्रशिक्षण, टी -38 उड़ान प्रशिक्षण, और पानी और जंगल के अस्तित्व प्रशिक्षण तक शामिल थे। फरवरी २००६ में अपने प्रशिक्षण के सफल समापन के बाद वह नासा के अंतरिक्ष यात्री के रूप में उत्तीर्ण हुई और अंतर्राष्ट्रीय अंतरिक्ष स्टेशन के लिए १ अप्रैल २०१० को अंतरिक्ष शटल मिशन, एसटीएस -131 पर एक मिशन विशेषज्ञ के रूप में कार्य किया। उस मिशन का प्राथमिक पेलोड मल्टी-पर्पज लॉजिस्टिक्स मॉड्यूल था। २० जुलाई २००९ को, अपोलो-11 की चाँद पर लैंडिंग की ४०वीं वर्षगांठ के जश्न के अवसर पर लिंडेनबर्गर ने सेंट लुई कार्डिनल्स के खिलाफ ह्यूस्टन एस्ट्रॉस गेम में राष्ट्रीय गान गाया। वह काफी लम्बे समय यक अंतरिक्ष यात्री रॉक बैंड "मैक्स क्यू" में एक अग्रणी गायक रही। १६ अप्रैल २०१२ को, नासा ने घोषणा की कि लिंडेनबर्गर कुंभ राशि के पानी के नीचे की प्रयोगशाला पर नीमो-16 पानी के नीचे की अन्वेषण के लिए ११ जून, २०१२ को शुरू किया जाएगा और अगले १२ दिनों में खत्म। और ११ जून को ही वह मिशन प्रारम्भ हुआ और १२ जून की सुबह, मेटकल्फ़-लिंडेनबर्गर और उनके दल के अधिकारी आधिकारिक तौर पर एक्वैरॉट बन गए और उन्होंने २४ घंटे पानी के भीतर बिताए। चालक दल २२ जून को सुरक्षित रूप से सतह पर वापस आ गया।

मेटकाफ-लिंडेनबर्गर १३ जून २०१४ को नासा से सेवानिवृत्त हुए, सिएटल क्षेत्र में रहने और काम करने के लिए।

सम्मान
------

उन्हें १९९९ में केन्द्रीय वाशिंगटन विश्वविद्यालय में उत्कृष्ट शिक्षक तैयारी उम्मीदवार,१९९७ में व्हिटमैन कॉलेज लीड के भूविज्ञान पुरस्कार और व्हिटामैन कॉलेज ऑर्डर ऑफ द वाईयलटपू, १९९६ में जीएसए फील्ड कैंप अवार्ड, १९९५-१९९६ में एनएआईए अकादमिक ऑल-अमेरिकन इन क्रॉस कंट्री एंड ट्रैकऔर १९६९ में एनएआईए सम्मेलन चैंपियन के पुरुस्कार से सम्मानित किया गया है।

सन्दर्भ
-------

1. ↑  NASA (अप्रैल १६, २०१२). "NASA – NASA Announces 16th Undersea Exploration Mission Dates and Crew"
2. ↑  The NEEMO Mission Management and Topside Support Team (June 12, 2012). "NEEMO 16 Mission Day 2 – Status Report" (PDF).
3. ↑   The NEEMO Mission Management and Topside Support Team (June 22, 2012). "NEEMO 16 Mission Day 12 – Status Report"
**तेरुएल गिरजाघर** (**स्पेनी भाषा** में: Catedral de Santa María de Teruel) तेरुएल आरागोन स्पेन में स्थित एक गिरजाघर है। इस गिरजाघर को सेन्ट मेरी के नाम पर समर्पित किया गया है। इस गिरजाघर को मुदेजार वास्तुकला शैली (Mudéjar architecture) में निर्माण किया गया है। इस गिरजाघर के साथ-साथ शहर के और ज़रागोज़ा के प्रान्त के कई गिरजाघरों को यूनेस्को विरासत स्थल के रूप में 1986 से सूचीबद्ध किया गया है।

इतिहास
------

इस गिरजाघर का प्रारंभिक स्रोत आरागोन के अल्फ़ान्सो द्वितीय दुवारा बनाए नगर से जुड़ा है। अल्फ़ान्सो ने नगर निर्माण के साथ-साथ ही एक गिरजाघर के बनाने का आदेश दिया था जिसे उसने सेन्ट मेरी डे मीडियाविल्ला के नाम पर समर्पित किया था। परिसर के निर्माण के लिए रोमेनेस्क शैली को चुना गया था। 13 वीं सदी में मोरिसको के वास्तुकला विशेषज्ञ जुज़ाफ़ ने इसका पुनर्गठन किया था। उसने गिरजघर को मुदेजार वास्तुकला शैली का रूप दिया जिसमें परिसर के बीच की एक स्पष्ट धारा और द्विमार्गीय प्रारूपण शामिल है। मुदेजार शैली ही में निर्मित बेल टावर को 1257 में पूरा किया गया था। 14 वीं सदी में गिरजघर को गोथिक-मुदेजार शैली के मिश्रण से एक और नए रूप देने का प्रयास किया गया था। 

1423 में पोप बेनेडिक्टने बारहवें (Pope Benedict XII) ने, जो मूल रूप से आरागोनी था, इस गिरजाघर को एक विशेष दर्जा (collegiate) दिया था। 1538 में मार्टिन दे मोताल्बन (Martín de Montalbán) ने गिरजाघर के मध्य भाग में एक गुंबद बनाया था। यह एक अष्टकोणीय योजना थी जिसमें बाहरी कोने दो-धारी खिड़कियों और प्लाटेरेस्क (Plateresque) सजावट के चलते देखने वाले का दिल मोह लेते थे। 1587 में तेरुएल में एक नए डायोसीज़ (diocese) को बनाए जाने के साथ ही इस गिरजाघर को और भी पवित्र माना गया और इसे कैथेडरल (cathedral) का दर्जा दिया गया था।

अवलोकन
------

घण्टा घर स्पेन में मुदेजार शैली का सर्वश्रेष्ठ टॉवर है। यह एक चौकोर योजना रखता है जिसमें तीन मंज़िलें हैं और जिन्हें मिट्टी के टाइलों और चीनी के उच्च श्रेणी से निर्मित काँच के साथ सजाया गया है। इसकी चोटी पर 18 वीं सदी का एक लालटेन है। 

गिरजाघर के बीच में बनी छत को जिसे 14 वीं सदी में बनाया गया था, गोथिक शैली में, ऐतिहासिक, धार्मिक, मानव और पशु तस्वीरों के साथ सजाया गया है।

एक और विशेषता यह है कि गिरजाघर के बीच में प्राथना के लिए एक ऊँचा स्थल बना है जो आरागोनी कला में आने वाले नए युग के सुधारों का प्रतीक है।

गैलरी
-----

* The decorated coffer ceiling of the naveThe decorated coffer ceiling of the nave
* Mudéjar cloister of the cathedralMudéjar cloister of the cathedral

सन्दर्भ
-------

बाहरी कड़ियाँ
-------------

|  |  |
| --- | --- |
|  | **Teruel Cathedral** से संबंधित मीडिया विकिमीडिया कॉमंस पर उपलब्ध है।  |

* कैथेडरल के चित्र और उनके विवरण (स्पेनिश)
* पृष्ठ जिसमें दृष्यात्मक और चित्र विवरण के साथ मौजूद है (स्पेनिश) (अंग्रेज़ी में) (French में)
* तेरुएल गिरजाघर का विस्तृत विवरण
* तेरुएल गिरजाघर की कला सम्बंधी जानकारी
* स्पेन के गिरजा घरों पर लिखी गई किताब
* Teruel: Mudéjar Architecture
* Catedral of Teruel and the Mudéjar Towers

साँचा:Cathedrals in Spain